Kunstnerisk lå sæsonen 2009-10 på et meget højt plan, hvor Aalborg Teater blandt andet har modtaget op til flere priser. Til gengæld har teateret ikke kunnet levet op til de økonomiske forventninger. På forhånd var der budgetteret med et 0-resultat, altså hverken over- eller underskud. Sådan gik det imidlertid ikke. Aalborg Teaters bestyrelse har således netop godkendt et underskud på 1.964.000 kroner. I en pressemeddelelse oplyser teateret, at underskuddet skyldes manglende entreindtægter og færre indtægter end budgetteret i formidlingstilskud samt et fald i øvrige indtægter - herunder annoncesponsorer. Underskuddet får konsekvenser for næste års teater-sæson. Således skæres der i antallet af egenproduktioner, ligesom billetprisen bliver hævet med gennemsnitlig 15 kroner.
Aalborg Teater præsenterer i dag årsregnskabet fra sæsonen 2009-10, og det afslører et underskud.